**UZAICINĀJUMS**

dalībai tirgus izpētē iepirkumam

**„Apmācība B kategorijas transportlīdzekļu vadītāja apliecību iegūšanai”**

Tirgus izpēte un iepirkums tiek veikts piemērojot Publisko iepirkuma likuma 9.panta 20.daļu un 10. pantu Likuma 2. pielikuma pakalpojumu iepirkumiem ar līgumcenas robežvērtību No 10 000 EUR līdz 41 999 EUR.

CPV kodi:

80411000-8 Transportlīdzekļu vadītāju skolu pakalpojumi

80411100-9 Transportlīdzekļu vadītāju eksāmenu pakalpojumi

80411200-0 Transportlīdzekļu vadītāju nodarbības

**1.Pasūtītājs:**

Valsts policijas koledža (turpmāk– Koledža)

Ezermalas 10, Rīga, LV – 1014

**2.Kontaktpersona:**

Valsts policijas koledžas Profesionālās pilnveides nodaļas vecākā inspektore Zaiga Paegle, mob. tālr.29389677, e-pasts: zaiga.paegle@koledza.vp.gov.lv
**3.Informācija par iepirkuma priekšmetu:**

B kategorijas transportlīdzekļu vadītāju teorētisko un praktisko apmācību pakalpojuma sniegšana Koledžas izglītojamajiem mācību periodā no 2023.gada februāra līdz novembrim.

**4.Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendentam ir izsniegtas CSDD mācību kartes, kas dod tiesības apmācīt B kategorijas transportlīdzekļu vadītājus konkrētās mācību telpās un kas apliecina, ka mācību telpas un braukšanas mācību laukums atbilst noteikumos noteiktajām prasībām.

Pretendents nodrošina, ka tam ir paša pretendenta apstiprināta apmācības prezentācija (programmatūra) atbilstoši Ministru kabineta 2010.gada 13.aprīļa noteikumiem Nr.358 „Noteikumi par transportlīdzekļu vadītāju apmācību un transportlīdzekļu vadītāju apmācības programmām” nosacījumiem.

Pretendents nodrošina apmācības īstenošanai nepieciešamo izdales un mācību materiālu pieejamību atbilstoši izglītības programmas mācību vielas sadales tematiskajam plānam.

Pretendents nodrošina teorētisko priekšmetu un braukšanas apmācības konkrētā Pasūtītājam vēlamā datumā un laikā. Pretendents var nodrošināt mācību kursa norisi darba dienās no plkst.17.30 vai nedēļas nogalēs, Rīgas pilsētas centrā (dzelzceļa stacijas tuvumā), tajā skaitā teorētiskās apmācības pretendenta mācību telpās vai nodrošinot tiešsaistes veidā.

Pretendentam iepriekšējo divu gadu laikā (no 2021. - 2022.gadā) ir pieredze B kategorijas transportlīdzekļa vadītāju teorētisko priekšmetu un braukšanas apmācību pakalpojumu sniegšanā.

Pretendents nodrošina, ka pasniedzējiem un instruktoriem ir atbilstoša izglītība un profesionālā pieredze iepriekšējo divu gadu laikā autoskolas pasniedzēja un instruktora darbā.

Pretendentam ir B kategorijas transportlīdzekļa vadītāju teorētisko priekšmetu un braukšanas apmācības pakalpojumu sniegšanai nepieciešamais aprīkojums, kas būs pieejams pakalpojuma līguma slēgšanas brīdī pirms pakalpojumu sniegšanas.

Prasības pretendenta rīcībā esošajiem mācību transportlīdzekļiem: ne mazāk kā 5 (pieci) mācību transportlīdzekļi, izlaiduma gads – ne vecāks par 2010.gadu, pārnesumu kārba – mehāniskā, transportlīdzekļu markai un modelim iespējami jālīdzinās CSDD braukšanas eksāmenos izmantojamajiem transportlīdzekļiem.

**5.Piedāvājuma iesniegšana:**

Pretendents aizpilda pieteikumu dalībai tirgus izpētē (uzaicinājuma dalībai tirgus izpētē iepirkumam - pielikums Nr.2) un tehnisko un finanšu piedāvājumu (uzaicinājuma dalībai tirgus izpētē iepirkumam - pielikumi Nr.3, 4.)

Pieteikumu un piedāvājumu pretendents Koledžā iesniedz līdz **2022. gada 25. novembrim plkst. 16.00**, nosūtot to elektroniski parakstītu uz Koledžas oficiālo elektronisko adresi pasts@koledza.vp.gov.lv, vai parakstītu papīra formā Koledžas Administratīvās nodaļas Lietvedības grupā Administratīvā korpusa 209.kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

**6.Piedāvājuma vērtēšana:**

Koledža izvēlas slēgt līgumu ar pretendentu, kura:

- piedāvājums atbilst tirgus izpētes uzaicinājuma dokumentācijas un Tehniskās specifikācijas prasībām,

- viena izglītojamā pilna apmācības kursa piedāvātā cena ir zemākā.

Ja ir līdzīgi piedāvājumi, Koledža izvēlas, ar kuru pretendentu slēgt līgumu, vērtējot CSDD tīmekļa vietnē pieejamo informāciju par pretendentu. Koledža, lai pārliecinātos par pretendenta spēju izpildīt tehniskās specifikācijas prasības, var pretendentam pieprasīt papildus informāciju, saskaņā ar tehnisko specifikāciju un prasībām pretendentam.

**7.Pakalpojuma līgums, samaksas un garantijas noteikumi:**

Līguma forma un saturs tiek noteikts Pusēm vienojoties. Līgumā paredzēts iekļaut normu, ka pakalpojumu sniedzējs apņemas nodrošināt vispārīgās datu aizsardzības regulas prasību izpildi attiecībā uz izglītojamajiem. Apmaksu paredzēts veikt pa daļām, 40% no kopējās summas uzsākot sniegt pakalpojumu, 60% - pēc pakalpojuma izpildes. Kopējā līguma summa tiek noteikta reizinot izglītojamo skaitu ar piedāvāto pakalpojuma cenu. Ja ir nepieciešama tikai daļa no kopējā pakalpojuma (piemēram – tikai teorētisko priekšmetu apmācība, tad kopējā summa tiek noteikta ņemot vērā šī pakalpojuma cenu).

1.pielikums uzaicinājumam dalībai tirgus izpētē iepirkumam

„Apmācība B kategorijas transportlīdzekļu vadītāja apliecību iegūšanai”

**TEHNISKĀ SPECIFIKĀCIJA**

1. **Tirgus izpētes priekšmets.**
	1. Teorētiskā un braukšanas apmācība B kategorijas transportlīdzekļu vadītāja apliecību iegūšanai Valsts policijas koledžas (turpmāk – Koledžas) izglītojamajiem:

|  |  |
| --- | --- |
| Līguma darbības laiks/ izglītojamo apmācības periods | Izglītojamo skaits |
| No 2023.gada februāra līdz 2023.gada novembrim | No 0 līdz 50 (atkarībā no izglītojamo skaita, kam nepieciešams apgūt apmācību) |

1. **Tirgus izpētes mērķis.**

2.1. Tirgus izpētes mērķis ir dot iespēju Koledžas izglītojamajiem apgūt B kategorijas transportlīdzekļa vadītāja prasmes par visizdevīgāko zemāko cenu (viena izglītojamā pilna apmācību kursa izmaksas).

2.2.Pretendents saskaņā ar tirgus izpētes dokumentos izvirzītajām prasībām apņemas sagatavot Koledžas izglītojamos B kategorijas transportlīdzekļa vadītāja apliecības iegūšanai.

1. **Pretendenta uzdevumi.**

3.1. Uzsākot apmācības, iepazīstināt Koledžas izglītojamos ar apmācības kārtību un B kategorijas transportlīdzekļa vadītāja kvalifikācijas iegūšanas kārtību, apmācību programmas īstenošanas plānu un nodarbību grafiku visam apmācību periodam.

3.2. Ne vēlāk kā 5 (piecu) darba dienu laikā pēc apmācību uzsākšanas, elektroniski nosūtīt Koledžai apliecinājumu par B kategorijas transportlīdzekļu vadītāju mācību grupas reģistrēšanu CSDD.

3.3. Nodrošināt teorētisko apmācību, t.sk. konsultācijas un teorētisko ieskaiti, atbilstoši Ministru kabineta 2010.gada 13.aprīļa noteikumu Nr.358 „Noteikumi par transportlīdzekļu vadītāju apmācību un transportlīdzekļu vadītāju apmācības programmām” (turpmāk – noteikumi Nr.358) prasībām, organizējot apmācības grupās darba dienās no plkst.17.30 vai nedēļas nogalēs, reģistrējot mācību grupas CSDD. 3.4. Nodrošināt teorētiskās apmācības saturā ievirzi uz policejisko tematiku - drošas braukšanas apmācību, operatīvā transportlīdzekļa vadīšanas specifiku.

3.5.Nodrošināt pirmās medicīniskās palīdzības kursus.

3.6. Nodrošināt individuālās braukšanas nodarbības ar autoskolas mācību transportlīdzekļiem atbilstoši noteikumu Nr.358 prasībām. Organizējot braukšanas nodarbības, Pretendents nodrošina nodarbību sākumu un noslēgumu Rīgas pilsētas centrā vai arī citā pilsētā.

3.7. Nodrošināt Koledžas izglītojamajiem iespēju ne mazāk kā vienu reizi bez maksas kārtot B kategorijas transportlīdzekļa vadītāja kvalifikācijas iegūšanas eksāmenu autoskolā 2 (divu) nedēļu laikā pēc apmācības kursa beigām.

**4. Apmācības īstenošanas nosacījumi.**

4.1. Pretendents nodrošina materiāli tehnisko bāzi, mācību uzskates līdzekļus, izglītības programmas īstenošanas plānu un nodarbību grafiku.

4.2. Pretendenta mācību klasēm jābūt aprīkotām atbilstoši noteikumu Nr. 358 prasībām un šajos noteikumos noteiktajā kārtībā organizē CSDD pārbaudi šajās klasēs ar mērķi saņemt mācību karti, kas dod tiesības veikt B kategorijas transportlīdzekļu vadītāju apmācību.

4.4. Ja izglītojamais, ievērojot visas apmācības programmā ietvertās prasības, pēc apmācības pabeigšanas nav nokārtojis autoskolā organizēto teorētisko un braukšanas eksāmenu, viņš to atkārtoti kārto par saviem līdzekļiem, kā arī apmaksā papildu apmācību, ja tāda nepieciešama.

5. Pretendents īsteno B kategorijas transportlīdzekļu vadītāju teorētisko, tostarp par operatīvajiem transportlīdzekļiem, un praktisko apmācību atbilstoši šo jomu reglamentējošo normatīvo aktu prasībām.

6. Apmācība veicama, ievērojot šādas vienam izglītojamajam noteiktās prasības:

|  |  |  |  |
| --- | --- | --- | --- |
| Apmācības programma | Teorētisko mācību stundu skaits | Praktiskās braukšanas mācību stundu skaits | Kopējais mācību stundu skaits |
| B kategorijas transportlīdzekļa vadītājs | 55  | 20 | 75  |

2.pielikums

uzaicinājumam dalībai tirgus izpētē iepirkumam

„Apmācība B kategorijas transportlīdzekļu vadītāja apliecību iegūšanai”

**PIETEIKUMS**

dalībai tirgus izpētē iepirkumam

„Apmācība B kategorijas transportlīdzekļu vadītāja apliecību iegūšanai”

1.Informācija par pretendentu:

|  |  |
| --- | --- |
| Pretendenta nosaukums |  |
| Vienotais reģistrācijas Nr. |  |
| PVN maksātāja Nr. | *Aizpilda, ja pretendents ir PVN maksātājs* |
| Juridiskā adrese |  |
| Pasta adrese | *Aizpilda, ja atšķiras no juridiskās adreses* |
| e-pasta adrese |  |
| Tālruņa/faksa Nr. |  |
| Paraksttiesīgās personas vārds, uzvārds, amats |  |
| Banka |  |
| Konta Nr. |  |
| Kontaktpersonas vārds, uzvārds, amats |  |
| Kontaktpersonas tālruņa Nr. |  |
| Kontaktpersonas e-pasta adrese |  |

Pretendents, parakstot šo pieteikumu, apliecina, ka:

1. uz pretendentu neattiecas uzaicinājuma 4.punktā noteiktie izslēgšanas nosacījumi;
2. visa pieteikumā sniegtā informācija ir patiesa;
3. piekrīt visām Tehniskajā specifikācijā izvirzītajām prasībām;
4. nodrošinās Tehniskajā piedāvājumā minētos pakalpojumus par Finanšu piedāvājumā noteiktajām cenām;
5. Finanšu piedāvājumā ir iekļautas visas ar pakalpojuma sniegšanu saistītās izmaksas;

|  |  |  |  |  |
| --- | --- | --- | --- | --- |
| *(Pilnvarotās personas amata nosaukums)* |  | *(Personiskais paraksts)* |  | *(Paraksta atšifrējums)* |

|  |  |
| --- | --- |
|  |  |
| *(Datums)* |  |

3.pielikums

uzaicinājumam dalībai tirgus izpētē iepirkumam

„Apmācība B kategorijas transportlīdzekļu vadītāja apliecību iegūšanai”

Tehniskais piedāvājums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvā

 (Pretendenta nosaukums)

|  |  |
| --- | --- |
| **Koledžas prasības** | **Pretendenta piedāvājums¹** |
| Pretendentam jānodrošina mācību kursa norise darba dienās no plkst.17:30 vai nedēļas nogalēs, Rīgas pilsētas centrā, tajā skaitā teorētiskās apmācības pretendenta mācību telpās vai attālināti izmantojot videokonferenču platformu Zoom vai Cisco Webex Meeting |  |
| Pretendentam, pasniedzējiem un instruktoriem ir pieredze B kategorijas transportlīdzekļa vadītāju teorētisko priekšmetu un braukšanas apmācību pakalpojumu sniegšanā. |  |
| Pretendenta rīcībā ir ne mazāk kā 5 (pieci) mācību transportlīdzekļi ar prasībās pretendentam noteiktajiem raksturlielumiem. |  |
| Pretendentam jānodrošina citu prasībās pretendentam noteikto prasību izpilde (atbilstība). |  |
| Pretendentam jānodrošina Tehniskas specifikācijas prasību izpilde: |  |
| - apmācības periods 2023.gada februāris – novembris; |  |
| - ne vēlāk kā 5 (piecu) darba dienu laikā pēc apmācību uzsākšanas, elektroniski jānosūta Koledžai apliecinājumu par B kategorijas transportlīdzekļu vadītāju mācību grupas reģistrēšanu CSDD; |  |
| - pretendentam jāīsteno B kategorijas transportlīdzekļu vadītāju teorētiskā un praktiskā apmācība atbilstoši šo jomu reglamentējošo normatīvo aktu prasībām; |  |
| -pretendentam jānodrošina citu tehniskajā specifikācijā noteikto prasību izpilde. |  |
|  |  |

 *Aizpilda pretendents, ierakstot vārdus* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.*

|  |  |  |  |  |
| --- | --- | --- | --- | --- |
|  |  |  |  |  |
| *(Pilnvarotās personas amata nosaukums)* |  | *(Personiskais paraksts)* |  | *(Paraksta atšifrējums)* |

|  |  |
| --- | --- |
|  |  |
| *(Datums)* |  |

4.pielikums

uzaicinājumam dalībai tirgus izpētē iepirkumam

„Apmācība B kategorijas transportlīdzekļu vadītāja apliecību iegūšanai”

Finanšu piedāvājums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvā

 (Pretendenta nosaukums)

|  |  |  |  |
| --- | --- | --- | --- |
| **Pakalpojums** | **Cena bez PVN** | **PVN 21%** | **Cena ar PVN** |
| Kopējā cena par viena Valsts policijas koledžas izglītojamā apmācību, t.sk.: |  | \* | \* |
| par teorētisko priekšmetu apmācību (55 akadēmiskās stundas) |  | \* | \* |
| par braukšanas apmācību(20 akadēmiskās stundas, tajā skaitā vienu akadēmisko stundu praktiskās braukšanas ieskaitei)  |  |  |  |
| par teorētisko eksāmenu autoskolā |  |  |  |
| par braukšanas eksāmenu autoskolā |  |  |  |
| pirmā medicīniskā palīdzība |  |  |  |

*\*ja pretendents nav PVN maksātājs, neaizpilda*

|  |  |  |  |  |
| --- | --- | --- | --- | --- |
|  |  |  |  |  |
| *(Pilnvarotās personas amata nosaukums)* |  | *(Personiskais paraksts)* |  | *(Paraksta atšifrējums)* |

|  |  |
| --- | --- |
|  |  |
| *(Datums)* |  |